钦定古今图书集成/理学汇编/学行典/第194卷 > 邓琏
## 钦定古今图书集成/理学汇编/学行典/第194卷 > 邓琏

按《零陵县志》：“邓琏，字廷器，御史敬之子。事继母刘最
孝。刘性颇刚，凡饮食蔬水皆琏亲进。每晨浴面水以
布沥之。偶一日遗屑在水，母以木凳触其胁，晕地几
绝，及苏，复进如故。领宣德乙卯乡荐，中会副第二名，
授广东惠州府学教。父染目疾，遗檄本省以俸养亲，
寻升左长史。致政时，母所触处生毛，人以为孝感，崇”
祀“惠州府学名宦。”